ברחובה של עיר
הוציאו גופתי לרחובה של עיר ; הורידו הכיסוי ; הציגו לראווה ; תנו למבטים לחדור ; כבר לא מרגישה ; אין בושה ; כבדו את גופתי במבטים אחרונים ; עשו קבורה יפה יפה ; אל תתרגשו משדי ; המתקשים ; אין התלהבות ; אל תתעלפו משפתי הבשרניות ; זה לא מתשוקה ; זה ציור-איפור של פעם ; אל תתמהו על עיניי החיות ; בענייכם - אני מתה ; הביטו בי מבעד לזגוגיות ; בחנו אותי בטעם, ביושרה ; הביטו בי מבעד לזגוגיות ; בביקורתיות ; תורו עלי באצבע מאשימה ; היא הזונה, הרעה, המצורעת ; תורו עלי באצבע מאשימה ; היא המכשפה שהדיחה ; אספו בגדי, תכשיטיי, ספריי, ; כלי איפור ; שרפו הכול ברחובה של עיר ; אל תגעו בנותר ; שרפו הכול, שוב ; ליתר ביטחון ; קירות ביתי אדום כהה ; הכיור - מטונף ; החרקים מתרוצצים בצורות שונות – ; מילא ; העכברושים מתחמקים משאלות נוקבות – ; מילא ; המקקים, הכינים והפרעושים מתפעלים ; מטקסים משונים – ; מילא ; אך מהצרעת שעל הקירות ; אל תתעלמו ; שיברו אותם, סיכלו את האבנים ; את ביתי תשרפו, עד ; היסוד ; הביטו בי מבעד לזגוגיות ; בחנו אותי בטעם, ביושרה ; תורו עלי באצבע מאשימה ; היא הזונה, הרעה, המצורעת ; הביטו בי מבעד לזגוגיות ; בביקורתיות ; תורו עלי באצבע מאשימה ; היא המכשפה שהדיחה ; אני שוכבת ברחובה של עיר ; אתם מביטים ולא יודעים ; מה לעשות ; לגעת לא לגעת ; לגעות בבכי או לבחון בקפדנות ; ללטף או לנסות לכופף ; אני מתקשה ; להחליט ; כבר לא הבעיה שלי ; ברוך השם - שֵּׁדַי; 